เพิ่มเกรดกลุ่มสื่อสาร
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

.....บล.ธนชาติ
ผลจากการที่ตลาดคาดว่าการประมูลใบอนุญาตประกอบธุรกิจโทร.มือถือระบบ 3จี อาจจะเกิดขึ้นได้ก่อนการเลือกตั้งในปีหน้า แผนการประมูล 3จี ได้ประกาศลงในราชกิจจานุเบกษาแล้ว และทำให้เกิดผลบวกต่อกลุ่มสื่อสารหลายประการ ทำให้นักวิเคราะห์ปรับเพิ่มราคาเป้าหมายหุ้นสื่อสารและให้น้ำหนักเพิ่มเป็นมากกว่าตลาด
นักวิเคราะห์ บล.ธนชาต เชื่อว่าการประมูลใบอนุญาต3จี น่าจะเกิดขึ้นก่อนการเลือกตั้งทั่วไปในปีหน้า แม้ว่าการประมูลจะเกิดหรือไม่เกิดขึ้นภายในกรอบเวลาที่คณะกรรมการกิจการโทรคมนาคมแห่งชาติ (กทช.) กำหนดในเดือน ก.ย. 2553 นี้ก็ตาม เนื่องจาก 
ประการแรก แผนการประมูลใบอนุญาต 3จี (ข้อสนเทศ IM) ได้ประกาศลงในราชกิจจานุเบกษาแล้ว ซึ่งแสดงให้เห็นว่ารัฐบาลปัจจุบันให้การสนับสนุนการประมูลใบอนุญาต 3จี อย่างเต็มที่ และเป็นครั้งแรกที่ IM ประกาศลงในราชกิจจานุเบกษา
ประการที่สอง การประกาศนี้ได้ช่วยยืนยันถึงความชอบธรรมของ กทช. ดังนั้น กรอบเวลาการประมูลในเดือน ก.ย. 2553 จึงไม่ใช่สิ่งที่สำคัญ
ประการที่สาม แผนการแปลงสัมปทาน 2จี ของกระทรวงการคลังเป็นสิ่งที่ดีต่ออุตสาหกรรม และน่าจะได้รับการสนับสนุนจากทั้งผู้ประกอบการและ กทช. แรงสนับสนุนการแปลงสัมปทาน 2จี ที่ดี เปิดโอกาสให้เกิดการประมูล 3จี
“เราเชื่อว่าเบื้องหลังแล้ว ทั้งรัฐบาล ผู้ประกอบการ และ กทช. น่าจะตกลงยอมรับแผนนี้ การประมูล 3จี ส่งผลบวกต่อผู้ประกอบการ”
ขณะที่การแปลงสัมปทาน 2จี ส่งผลบวกต่อบริษัททีโอที (TOT) และบริษัท กสท โทรคมนาคม (CAT) ซึ่งหมายความว่าความเสี่ยงที่จะเกิดผลกระทบทางการเมืองจะลดลง การแปลงสัมปทาน 2จี ไปเป็นใบอนุญาตที่มีค่าธรรมเนียมเหมือนกับ 3จี จะไม่ทำให้ผู้ใช้ย้ายไปใช้ใบอนุญาต 3จี หากไม่ต้องการใช้บริการ 3จี ซึ่งผู้ประกอบการน่าจะรับได้กับการแปลงสัมปทาน 2จี นี้ เนื่องจากการแปลงสัมปทาน 2จี ไม่ได้ส่งผลลบต่อพวกเขา แต่ยังช่วยทำให้การประมูลใบอนุญาต 3จี ที่ผู้ประกอบการรอมานานเกิดขึ้นอีกด้วย
นักวิเคราะห์ บล.ธนชาต ปรับราคาเป้าหมายขึ้นเพื่อสะท้อนมูลค่า 3จี และคาดว่าผู้ประกอบการทั้งสามน่าจะเข้าร่วมการประมูล และชนะการประมูลใบอนุญาต 3จี นี้ ปรับเพิ่มราคาเป้าหมายสำหรับบริษัท โทเทิ่ล แอ็คเซ็ส คอมมูนิเคชั่น (DTAC) ขึ้นเป็น 62 บาท/หุ้น (จาก 44.5 บาท ภายใต้ 2จี) บริษัท แอดวานซ์ อินโฟร์ เซอร์วิส ( ADVANC) ขึ้นเป็น 120 บาท/หุ้น (จาก 91 บาท) และบริษัท ทรู คอร์ปอเรชั่น (TRUE ) เป็น 4.2 บาท/หุ้น (จาก 2.5 บาท) โดยต้นทุนค่าสัมปทานที่ลดลงและรายได้บริการข้อมูลที่เพิ่มขึ้นน่าจะเป็นแหล่งรายได้หลักสำหรับผู้ประกอบการภายใต้มูลค่า 3จี ตามเงื่อนไขใน IM นี้ และปรับน้ำหนักลงทุนสำหรับกลุ่มสื่อสารจากปกติเป็นมากกว่าตลาด และเลือก DTAC เป็นหุ้นที่น่าซื้อที่สุด 
ด้านนักวิเคราะห์ บล.ดีบีเอส วิคเคอร์ส วิเคราะห์ว่า ภายใต้มูลค่า 3จี แนะนำ “ซื้อ” ทั้ง ADVANC และ DTAC และยังคงเลือก DTAC เป็นหุ้นที่น่าลงทุนที่สุดในกลุ่มสื่อสารเนื่องจาก
ประการแรก DTAC มี Operational Leverage ที่สูงกว่า ซึ่งจะทำให้ DTAC ได้รับประโยชน์ด้านต้นทุนที่ลดลง และการมีใบอนุญาต 3จี มากกว่า 
ประการที่สอง DTAC ยังคงซื้อขายที่ระดับมูลค่าที่ต่ำกว่าของ ADVANC จึงยังคงแนะนำ “ขาย” TRUE เนื่องจากมีโอกาสที่จะเพิ่มทุน และไม่เป็นผู้เล่นโดยตรง บนธุรกิจโทรศัพท์มือถือ 3จี เป็นแรงกระตุ้นกลุ่มสื่อสารความเสี่ยงขาลงจำกัด การเปิดประมูลใบอนุญาต 3จี มีความเป็นไปได้มาก และคาดว่าจะเกิดขึ้นในครึ่งหลังปีนี้ ส่วนการแปรสัญญาสัมปทานสำหรับ 2จี มีโอกาสเกิดขึ้นน้อย แม้กรรมการ กทช. มีการสนับสนุน แต่พิจารณาได้ว่ายังไม่เพียงพอ เพราะ กทช. ยังยืนยันว่าอายุของใบอนุญาตที่เปลี่ยนจากระบบสัมปทานควรจะเท่ากับอายุของสัมปทานที่เหลือเท่านั้น 
สำหรับการประมูล 3จี DTAC และ TRUE จะได้รับประโยชน์มากที่สุด เพราะบริษัทจะต้องจ่ายส่วนแบ่งรายได้เพิ่มเป็น 30% ตั้งแต่ ต.ค. 2554 จนกว่าจะหมดอายุสัมปทาน (ปัจจุบันจ่าย 25%) ซึ่งสูงกว่า ADVANC ขณะที่ส่วนแบ่งรายได้ที่ต้องจ่ายสำหรับธุรกิจ 3จี จะลดลงเหลือเพียง 6.5% เท่านั้น หากมูลค่าหุ้นทั้ง 3 บริษัท รวมธุรกิจ 3จี เข้าไป